**Szentendre Város Önkormányzat Képviselő-testületének**

**32/2015. (IX.11.) önkormányzati rendelete**

**Szentendre Város Önkormányzata Képviselő-testületének Szervezeti és Működési Szabályzatáról szóló 27/2008. (IX.10.) Önk. sz. rendelet módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (1) bekezdés a) pontja, valamint Magyarország helyi önkormányzatairól szóló 2011. évi CLXXXIX. tv. 53. § (1) bekezdésében kapott felhatalmazás alapján Szentendre Város Önkormányzatának Szervezeti és Működési Szabályzatáról szóló, többször módosított 27/2008. (IX.10.) Önk sz. rendeletének módosításáról az alábbiakat rendeli el:

**1. §** (1) Szentendre Város Önkormányzat Szervezeti és Működési Szabályzatáról szóló 27/2008. (IX.10.) Önk. sz. rendelet 5. § (5) bekezdés d) pontja helyébe az alábbi rendelkezés lép:

„d) Szentendre Város Önkormányzat tulajdonában, fenntartásában álló közutak, közterületek, hidak illetőleg műtárgyaik, valamint a pincék kezelése, fenntartása, üzemeltetése, ellenőrzése és vizsgálata, kivéve az igazgatási jellegű feladatok ellátását és a 30/1988. (IV. 21.) MT rendelet 27. § (3) bekezdés a) és b) pont szerinti feladatok ellátását.”

**2. §** (1) Jelen rendelet a kihirdetést követő napon lép hatályba, és az azt követő napon hatályát veszti.

(2) A rendelet kihirdetéséről a jegyző gondoskodik.

Szentendre, 2015. szeptember 10.

**Verseghi-Nagy Miklós dr. Gerendás Gábor**

 polgármester jegyző

**Záradék:**

A rendelet 2015. szeptember 11-én kihirdetésre került.

 **dr. Gerendás Gábor**

 jegyző